Messiaanlik kogudus ja äratuskeskus
Au Kuningas - Jeruusalem
TULD JERUUSALEMMAST
Pastor Oren Lev-Ari
Rahu teile, sõbrad!
Õnnistan teid Jeesuse Kristuse nimel!
Tahan täna rääkida andeksandmisest.
Sellest teemast on räägitud mitu aastat,
kuid kuidas seda praktikas tehakse?
Jumal räägib sellest korduvalt Piiblis ja Uues Testamendis.
Usun, et andeksandmine on tihedalt seotud meie mäluga.
Peame unustama asju.
Kui me ei unusta, jäävad asjad meile meelde ja me ei saa andestada.
Avame koos Filiplaste kirja 3. peatüki, alates salmist 13.
Vennad, ma ei arva endast, et ma selle olen kätte saanud.
Ühte aga ma ütlen: Ma unustan kõik, mis on taga
ja sirutun eesoleva poole.
Ta ütleb, et unustab head ja eelkõige halvad asjad
ja liigub edasi. Miks ta seda ütleb?
Salm 14 -
Ma püüdlen sihtmärgi poole,
Jumala üleva kutsumise võiduhinna poole Jeesuses Kristuses.
Kui tahame jõuda taevasse ja näha Issanda õnnistust,
mis teeb rikkaks ega lisa sellele mingit vaeva,
peab meil olema puhas mälu ja me peame unustama asju.
Esiteks peame endale andeks andma.
Kui me endale andeks ei anna, satume ummikusse, teeme endale halba
ja seome end ega suuda Kristusega edasi minna.
Jumal andis meile andeks Jeesuses Kristuses.
Jumal ei mäleta ega tuleta meile patte meelde.
Kui me ei anna endale andeks, oleme uhked.
Uhkus on patt, mille saatan tõi Aadamale.
Saatan langes esimesena uhkusse ja seejärel ka inimene.
Peame andma endale andeks, kuna Jumalgi tegi seda.
Vabastagem end ja palugem et Isa annaks meile jõudu
anda endale andeks, vaatamata sellele, mida tegime.
Kui usute, et Jeesus on Issand ja Ta suri ristil teie pattude eest
ning tõusis surnuist, olete õiged Kristuses Jeesuses.
Andke endale andeks ja kui te ei suuda, paluge,
sest Piiblis öeldakse, andke, siis antakse teile.
Mõelge apostel Paulusele.
Paulus tappis inimesi.
On teil meeles Stefanose lugu?
Paulus vaatas pealt, kui ta kividega surnuks loobiti.
Teisisõnu, ta osales tapmises ja selles, mida teised tegid.
Ta kiitis Stefanose tapmise heaks.
Paulus sai siiski väga sügava ja tähtsa ilmutuse
pattude andeksandmisest.
Lähme 1 Timoteuse kirja, 1. peatükk, alates salmist 11 -
Terve õpetus vastab õndsa Jumala kirkuse evangeeliumile,
mis on usaldatud minu kätte.
Ma olen tänulik Jeesusele Kristusele, meie Issandale,
kes on mu teinud vägevaks sellega, et ta oma teenistusse pannes
on pidanud ustavaks mind, endist Jumala teotajat
ja tagakiusajat ja julmurit. Kuid ta on mu peale halastanud,
sest uskmatuses ma tegutsesin arutult.
Aga meie Issanda arm on olnud minu vastu üliväga suur
koos usu ja armastusega, mis meile on antud Kristuses Jeesuses.
Ustav on see sõna ja väärib igati vastuvõtmist,
et Kristus Jeesus on tulnud maailma päästma patuseid,
kelle seast esimene olen mina. Kuid minu peale on halastatud
seepärast, et Kristus Jeesus saaks osutada kogu oma pikka meelt
kõigepealt mind eeskujuks tuues neile, kes edaspidi hakkavad temasse uskuma
ja pärivad igavese elu.
Andeksandmine tuleb Jumala armust.
On kirjutatud, et Jumal on halastaja ja armuline.
Andeksandmine tuleb Jumala armust, mis lähtub Jumala armastusest,
sest Jumal on armastus.
Peame unustama mineviku ja andma endale andeks.
Järgmiseks tahan rääkida teistele andestamisest.
Loeme koos Markuse evangeeliumi 11. peatükist,
salmist 22 -
Ja Jeesus vastas neile: "Olgu teil usku Jumalasse!
Tõesti, ma ütlen teile, kes iganes ütleb tollele mäele:
"Kerki ja kukuta end merre!" ega kõhkle oma südames,
vaid usub, et see, mis ta räägib, sünnib, siis see saabki talle.
Seepärast, ma ütlen teile: kõike, mida te iganes palves endale palute -
uskuge, et te olete saanud, ja see saabki teile!
Palvetades on väga oluline teha seda usus.
Peame tänama Jumalat selle eest, et Ta on meid juba kuulnud.
Peame minema lõpust algusse.
See tähendab, et võtame usus vastu selle, mida palume.
Peame olema Aabrahami moodi.
Aabraham uskus ja see loeti talle õigsuseks.
Tema kohta öeldi, et ta oli Jumala sõber.
Salmis 25 ütleb Jeesus -
Ja kui te olete palvetamas, siis andke andeks,
kui teil on midagi kellegi vastu, et ka teie Isa taevas
annaks teile andeks teie eksimused.
Palvetades on väga lihtne uskuda, et saame Jumalalt, mida palume.
Jeesus ütleb siiski, et usk on seotud armastusega.
Kui käime armastuses, anname andeks, sest armastus annab.
Kui anname andeks, vabastame teised inimesed.
Kui me ei anna andeks, ei tee me haiget neile,
kelle vastu meil midagi on, vaid endale.
Tuld Siionist
Jeesus ütleb: "Kui te aga ei anna andeks,
siis ei anna ka teie Isa, kes on taevas, teie eksimusi teile andeks."
Mõelgem sellele veidi.
Kas on võimalik, et Jumal ei anna meile andeks? Jah.
Kui me ei anna andeks teistele, ei anna Jumal ka meile andeks.
Kui Jeesus ütleb nii, usun, et see vastab tõele.
Jeesus ütles: "Teie isa, kes on taevas."
Ta tahab, et Tema arm ja armastus säraksid meis.
Jeesus ütles: andke andeks, et teie palved ei saaks takistatud.
Kirjutatud on: Sest nõnda on Jumal maailma armastanud,
et ta andis oma Ainusündinud Poja, et ükski, kes usub Temasse
ei läheks hukka, vaid tal oleks igavene elu.
Kuna Jumal andis meile andeks, anname meiegi teistele andeks.
Meis on Jumala loomus.
Jumala loomus on armastus, arm ja halastus.
Kui nimetame end Jumala lasteks, anname ka meie andeks,
sõltumata sellest, mida keegi on teinud.
Kui te ei suuda, paluge Jumalalt selleks jõudu
ja et Ta tervendaks teie südamed ja hinged.
Võib-olla olete solvunud või keegi teie peres, töö juures
või kirikus on teile haiget teinud.
Ehk rääkis keegi teist halba ja te ei suuda seda unustada.
Jumal unustas ja andis andeks kõik meie patud.
Seepärast anname ka meie teistele andeks.
Jumal ei öelnud, et see on lihtne.
Jeesus ütles, et see on raske, kuid Ta on meiega.
Mida ma siis tahan öelda?
On teil meeles, kui Peetrus küsis Jeesuselt:
"Mitu korda pean oma vennale andeks andma? Kas piisab seitsmest?"
Jeesus vastas: "Mitte seitse, vai 70 korda seitse."
Peame andma andeks üksteisele 490 korda päevas.
Siis ütlesid jüngrid: "Kasvata meie usku!"
Usk on seotud armastusega.
Galaatlastele 5:6 ütleb, et usk on tegev armastuse läbi.
Usk võtab Jumalalt vastu ja armastus annab.
Kui te ei suuda andeks anda, peate paluma Jumalalt usku,
armu ja armastust.
Peate paluma Isalt jõudu andestada.
Teenisime naisega üht naist, kes ütles:
"Peale Jumala ei suuda keegi andeks anda.
Meil pole jõudu andeks anda."
Ühelt poolt on see tõsi, kuid teiselt poolt on need,
kes usuvad Jeesust, uued loodud. Vana on möödas ja kõik on uus.
Oma lihas me ei suudagi kunagi andeks anda.
Kui keskendume Jumalale ja Jeesuse tööle ristil,
ning võtame selle usus vastu, on meil lihtne andeks anda,
kuna teame, et oleme uued loodud.
Teadke, et oleme vaimud, kellel on hing ja kes elavad ihus.
Me ei ole see, mis on väljast näha, vaid see, mis on sees.
Jumalast sündinud uus inimene suudab andeks anda.
Inimesed ei usu, kui ütlen, et ma ei solvu enam.
Ma ei solvu, kuna tean, et kui olen solvunud,
võin jääda haigeks, seon ennast ega suuda Jumalalt midagi vastu võtta.
Minu ja Jumala vahel oleks otsekui mingi takistus,
nagu taevas oleks suletud.
Uus loodu on inimene, kes annab andeks,
armastab ja käib rõõmus.
Oleme uued loodud Kristuses Jeesuses.
Kui Jumal andis meile andeks, siis anname ka meie.
Sõna ütleb, et Jumal heitis meie patud oma selja taha
ega tuleta neid enam meelde.
Ta on ustav, armuline ja halastav Jumal.
Jakoobus ütleb: Kui kellelgi on puudu tarkusest,
see palugu Jumalalt.
Jumal annab kõigile, kes Temalt paluvad.
Tahan palvetada teie eest, kuna tunnen,
et teil on raske andeks anda.
Mind vaatab üks naine, kellel on probleeme oma mehega.
Sa ei suuda oma mehele andeks anda. Ta on sind ähvardanud.
Tahan palvetada sinu eest Jeesuse Kristuse nimel.
Palvetan, et andestuse vägi ja Jumala armastus ja arm
langeksid su üle taevast.
Tervendagu Jumal su hing, haavad ja süda, Jeesuse nimel.
Anna oma mehele andeks ja vabasta ta.
Avame Jesaja 61. peatüki.
Vaatame Kristuse teenimistööd.
Pärast kõrbes olemist ja seal 40 päeva paastumist,
kirjutatakse Luuka evangeeliumis, et Jeesus alustas oma teenistust
Jesaja raamatu 61. peatükiga.
"Issanda Jumala vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda, kuulutama vabastust vangidele
ja avama pimedate silmi, kuulutama Issanda meelepärast aastat."
Jeesuse teenistus oli tervendada need, kel murtud süda,
kuulutada vabastust vangidele ja avada pimedate silmi.
Kui anname andeks, vabastame nii ennast kui teisi.
Jeesus andis andeks meie patud ja vabastas meid orjusest.
Kui sa ei anna andeks, oled ise orjuses.
Kui sa ei anna andeks, jätad ukse saatana jaoks lahti.
Usun kogu südamest, et sa ei taha,
et saatan tuleks ja su elu hävitaks.
Isegi uskmatud ei taha, et saatan hävitaks nende elud,
pered ja töökohad.
Usun, et keegi ei taha, et saatan elu ära rikuks.
Vahel satume ilmutuse ja arusaamise vähesuse tõttu Jumala Sõnast
siiski sügavasse kriisi.
Kui me ei anna andeks, jätame ukse saatanale lahti.
Võime sulgeda ukse saatana ees, nii et ta ei pääse meile ligi,
kui anname kogu südamest andeks.
Millal sa tead, et oled andestanud? Kui sa enam ei mäleta
ega meenuta seda endale ega teistele.
Andeksandmatuse vaim on saatana vaim.
Andestamatus on tugevalt seotud hülgamisega.
Inimene, kes ei suuda andeks anda, tunneb, et ta on hüljatud,
kes kogeb, et teda ei taheta,
ja et teda halvustatakse.
Ka hülgamine on raske ja visa vaim põrgust.
Kui teil vaatajail on see probleem ...
Kristlased ja messiaanlikud juudid räägivad palju pattude andestamisest,
kuid pangem see praktikasse!
Palume täna Jumalalt jõudu andeks anda ja vabastada
ning unustada kõik, mis meile on tehtud.
On teil meeles Uue Testamendi tähtsaim palve?
Meie Isa, kes sa oled taevas. Pühitsetud olgu sinu nimi.
Sinu riik tulgu ja sinu tahtmine sündigu,
nagu taevas, nõnda ka maa peal.
Meie igapäevast leiba anna meile tänapäev
ja anna meile andeks meie võlad, nii nagu meiegi andeks anname
oma võlglastele.
See on nii tähtis: anna meile andeks meie patud,
nii nagu meiegi andestame neile, kes on meie vastu eksinud.
Tean, et meie isa Aabrahami, Iisaki ja Jaakobi Jumal
tahab meid nii väga õnnistada.
Takistuseks võivad olla andestamatus, hülgamine või süüdistamine.
Palugem täna Jumalat.
Korrake minu järel see palve.
Meie Isa, kes sa oled taevas, anna mulle jõudu unustada kõik,
mis minu vastu on tehtud ja anda andeks neile,
kes on minu vastu pattu teinud,
ja anda andeks neile, kes on minust halba rääkinud.
Jumal, andsid mulle andeks kõik patud,
kuigi ma polnud seda ära teeninud. Andsid mulle siiski andeks.
Otsustan anda andeks teistele
Jeesuse Kristuse nimel. Aamen!
Jeesus ütles: Kui annate andeks, andestab taevane Isa teilegi.
Kui teie Isa taevas andestab teile, ei ole maa peal ega taevas
ühtki olendit, kes võiks takistada Issanda õnnistusi sinu jaoks
ja kõike, mida Ta on valmistanud neile, kes Teda armastavad.
Selle õpetuse ja palve ning meie otsuse järel
valmistuge vastu võtma Jumala õnnistusi.
Järgisid Jumala Sõna, kuna tegid seda, mida Jumalgi tegi.
Kui annad andeks, teed nii nagu Jumal.
Järgid Jeesuse õpetusi.
Valmistu selleks, et Jumal õnnistab sind.
Tahan palvetada ka nende eest, kes ei tunne Jeesust.
Täna on nende aeg, kes pole veel Jeesust Pühas Vaimus vastu võtnud
Issanda ja isikliku Päästjana.
Täna on sinu õnnistuse päev.
Suurim ime on see, kui Jumala Poeg Jeesus tuleb su südamesse.
Kui sa ei ole kunagi palunud Jeesust oma Päästjaks,
palun sul avada täna süda ja palvetada koos minuga.
Korrake minu järel:
Jumal, olen patune inimene.
Anna mulle andeks mu patud. Olen teinud palju halbu asju,
kuid palun täna andeks.
Usun, et Jeesus tuli siia maailma ja andis minu eest oma elu.
Avan oma südame ja palun surnuist üles tõusnud Jeesuse
oma südamesse.
Jeesus, tule mu Päästjaks ja Issandaks.
Võtan sind vastu ja palun, et aitaksid mul järgida Sind.
Jeesus, täida mind oma Püha Vaimuga.
Aitäh sulle! Jeesuse Kristuse nimel.
Kui palusite selle palve, olete Jumala lapsed.
Kirjutage meile.
Võite meiega ühendust võtta e-mailitsi või meie veebilehe kaudu.
Püüame aidata teil leida hea koguduse,
kus teid õpetatakse ja armastatakse ning kus kasvate vaimselt.
Jumal õnnistagu teid!
Tahan palvetada ka nende eest, kes on haiged.
Ei ole vahet, kus te olete või mis haigus teil on.
Jeesuse nimi on suurem, kui kõik teised nimed. Usun seda.
Jeesus ütles, palvetage haigete eest ja nad saavad terveks.
Avage oma südamed. Palvetan teie eest ja usun,
et Jumal tervendab teid.
Isa, Jeesuse Kristuse nimel palvetan kõigi haigete eest.
Seon kõik haigused ja nõrkuse vaimud, Jeesuse nimel!
Kuulutan täielikku tervenemist! Sina oled Jumal, mu tervendaja
ja Jumal, kes annab elu ja võidab surma.
Kuulutan elu ja tervist Isa, Poja ja Püha Vaimu nimel!
Olen Oren Lev Ari,
messiaanliku koguduse pastor Jeruusalemmas.
Jumal õnnistagu teid! Armastan teid
ja Jumal armastab teid veel enam. Rahu Jeruusalemmast!
Rahu teile kallid!
Nägite äsja jutlust Au Kuninga kogudusest.
On suur eesõigus õpetada teile Jumala sõna.
Jumala Sõna ütleb, et usk tuleb kuuldust
ja kuulmine Jumala Sõnast.
Olen kindel, et teie usk on selle kaudu kasvanud.
See usk toimib armastuses. Jumalale on kõik võimalik.
Avage vaid südamed ja võtke vastu Tema Sõna.
Tahan täna palvetada nende eest, kes ei tunne Jeesust
ja pole Teda vastu võtnud Iisraeli Messia ja Lunastajana.
Korrake minu järel:
Jeesus, usun, et tulid siia maailma,
et anda andeks mu patud. Usun, et tõusid ristile
ja andsid minu eest oma elu, võtsid mu patud ja pühitsesid mind.
Võtan sind vastu oma Messia ja Lunastajana.
Tule mu südamesse ja tee mind Endas õigeks.
Jeesus, täida mind oma Vaimuga ja aita mul järgida Sind.
Ma palun Jeesuse Kristuse nimel. Aamen.
Armastame teid ja Jumal armastab teid veel enam.
Kui palusite selle palve, olete Jumala Pojad ja tütred.
Kirjutage meile ja püüame teid aidata.
Otsige omale kogudus ning õdesid-vendi,
kes võivad teid aidata ning palvetada teiega ja teie eest.
Aabrahami, Iisaki ja Jaakobi Jumal õnnistagu teid
Jeesuse Kristuse nimel. Aamen. Shalom!
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri